**ПОТРЕБНА ДОКУМЕНТАЦИЈА ЗА РЕАЛИЗАЦИЈУ КРЕДИТА**

**1. за извођење грађевинских радова *(куповину, изградњу, доградњу, реконструкцију, адаптацију, санацију, инвестиционо одржавање простора за обављање делатности;***

* правноснажна грађевинска дозвола и/или решење којим се одобрава извођење грађевинских радова;
* доказ да је поднета пријава почетка извођења радова. Уколико још увек није поднета, доставити доказ најкасније до следећег пуштања средстава, односно са првом привременом ситуацијом;
* предмер и предрачун радова потписан од стране овлашћеног лица (одговорног пројектанта). Предмер и предрачун радова ће бити прихваћен максимално у износу који је у грађевинској дозволи наведен као предрачунска вредност пројекта;
* понуде/уговор са извођачем радова, са доказом да је именован одговорни извођач радова и копију лиценце за одговорног извођача радова. Аванс за извођење грађевинских радова може бити максимално до 40% уговорених радова, а остатак ће се пуштати након достављања привремених/коначне ситуације (ситуације морају оверити: инвеститор, одговорни извођач радова и стручни надзор);
* доказ да је инвеститор именовао стручни надзор и копију лиценце за лице које ће вршити стручни надзор.
* ***Уколико за планиране грађевинске радове, који се финансирају по овом програму, није потребна грађевиска дозвола, потребна је потврда надлежног органа.***

 **2. за куповину пословног простора/производних и индустријских објеката:**



* доказ о власништву објекта,
* предуговор/уговор о купопродаји непокретности оверен од јавног бележника.

 **3. за куповину опреме:**

* понуде/профактуре, на којима мора бити назначен тачан назив опреме, намена, марка, тип, година производње, начин плаћања, начин транспорта, рок важења понуде (средства кредита не могу бити пуштена на основу понуде/профактуре чији је рок важења истекао, изузев уколико постоји изјава добављача да је достављена профактура и даље важећа), рок испоруке опреме, податак о томе ко ће извршити инсталацију опреме и обуку за рад на истој. Профактура мора да садржи назив купца, као и добављача и њихову адресу, матични број, ПИБ, бр.текућег рачуна;
* за **куповину увозне опреме** потребан је и оверен превод понуде/профактуре и означена валута у којој се врши плаћање. Након увоза опреме доставити: ЈЦИ, фактуру, царински рачун и доказ о плаћању осталих трошкова;
* купопродајни уговор/понуде/профактуре, уколико се средствима кредита купује половна опрема, у коме мора бити назначен тачан назив опреме, намена, марка, тип, година производње, начин и рок плаћања и рок испоруке опреме.

 **4. за куповину софтвера (нематеријална улагања):**

* понуде/профактуре, на којима мора бити назначен тачан назив софтвера, намена, начин плаћања, рок важења понуде (средства кредита не могу бити пуштена на основу понуде/профактуре чији је рок важења истекао), рок за имплементацију софтвера, податак о томе ко ће извршити имплементацију софтвера и обуку за рад на истом. Профактура мора да садржи назив купца, као и добављача и њихову адресу, матични број, ПИБ, бр.текућег рачуна;
* Уговор у купопродаји софтвера/лиценце/другог нематеријалног улагања/права, закључен са власником тог права и доказом о власништву истог;

**Опште одредбе:**

* За свако пуштање средстава је потребно доставити захтев за пуштање средстава и спецификацију улагања и важеће профактуре/ уговор;
* Средства ће се уплаћивати у складу са условима плаћања из профактуре/ уговора о куповини или **изградњи, доградњи ,реконструкцији, адаптаци, санацији или инвестиционом одржавању објекта**;
* Уколико је плаћање (опреме, куповина објекта) уговорено **100% авансно,** корисник прво уплаћује сопствена средства пре преноса средстава Фонда. Уколико се средства преносе добављачу/извођачу радова сукцесивно, износ сопственог учешћа мора бити уплаћен пре преноса средстава последње транше одобрених средстава;
* Средства кредита ће бити уплаћена испоручиоцу/понуђачу/продавцу на основу уговора о асигнацији или на рачун корисника кредита.

* **Корисник кредита је у обавези да средства са свог рачуна пренесе на рачун добављача/ извођача радова и достави Фонду доказ о уплати - ИЗВОД БАНКЕ односно „SWIFT“ уколико се врши девизно плаћање најкасније до истека грејс периода.**

**НАПОМЕНА:**

* Изузетно у оправданим ситуацијама, у току обраде захтева, а најкасније до 90 дана од дана пуштања средстава може се извршити измена и добављача/извођача радова и опреме који су наведени у профактури и пословном плану (уколико је опрема за исту намену за коју су средства одобрена).

У случају промене добављача/извођача радова, корисник кредита је дужан да достави захтев за замену добављача, допис од првобитно понуђеног добављача да није у могућности да испоручи опрему, односно изведе грађевинске радове и да достави документацију од новог добављача.

* Уколико се за правдање утрошка средстава доставе рачуни/ситуације од других добављача/извођача радова без претходне сагласности Фонда, исти се не могу прихватити за правдање и сматраће се да одобрена средства нису оправдана.